ועדת המשנה לעניין תאונות עבודה בענף הבניין, כנסת 23, פרוטוקול מספר 6, 2020-12-08 12:00

אוסאמה סעדי: בוקר טוב לכולם.

אוסאמה סעדי: אני מתכבד לפתוח את ישיבת ועדת ה משנה לעניין תאונות עבודה.

אוסאמה סעדי: היום ה-8 בדצמבר 2020.

אוסאמה סעדי: אני מברך את כל הנוכחים שהגיעו לדיון היום בעניין מעורבות מפעילי המנופים בתאונות עבודה ותנאי העסקתם.

אוסאמה סעדי: כהרגלנו בוועדה זו, אנחנו תמיד מציינים בין ועדה לוועדה את ההרוגים שקיפחו את חייהם ומצאו את מותם בתאונות עבודה בתקופה שבין ועדה לוועדה.

אוסאמה סעדי: מאז הוועדה הקודמת, שהייתה ב-24 בנובמבר היו עוד שני הרוגים, ומספר ההרוגים נכון להיום הוא 61 הרוגים.

אוסאמה סעדי: הרוג מספר 60 הוא סלים עיסא מיכאיל, בן 70, מאבו סנאן, לאחר שנפל מסולם במהלך ביצוע עבודות מסגרות ביישוב שלו.

אוסאמה סעדי: ההרוג ה-61 הוא עלי חוסיין מסרי, בן 45, מחיפה, שנהרג לאחר שנפל ממלגזה במהלך עבודתו בשוק תלפיות בחיפה ונדרס על-ידי משאית.

אוסאמה סעדי: אני גם חייב לציין שלפני כמה ימים מצאו את מותם שני פועלים מאזור בית-לחם בתאונת דרכים.

אוסאמה סעדי: באמת אנחנו רואים שהמספרים ממשיכים לגדול ולגדול, וכל הרוג וכל נפגע הוא עולם ומלואו, וכמובן שאנחנו משתתפים בצער המשפחות.

אוסאמה סעדי: אנחנו נעשה את כל שלאל ידינו על מנת שנצמצם ונוריד את המספרים.

אוסאמה סעדי: אמנם המספרים מבחינה אבסולוטית בשנה הזאת הם נמוכים לעומת השנה הקודמת אבל בחודשים האחרונים יש עלייה גדולה ואנחנו חייבים לשים לב לעלייה הזאת.

אוסאמה סעדי: אני גם מבקש לציין שהייתה החלטת ממשלה להגדיל את מספר הפועלים הפלסטינים שעובדים בענף הבניין – אנחנו מדברים על עוד עשרות-אלפים, וכמובן שאם אנחנו לא נדאג להכשרה מקצועית לעובדים האלה ולא נדאג שיהיו אמצעי בטיחות והקפדה על אמצעי הבטיחות באתרי הבנייה, אז כנראה שנהיה צפויים לעוד עלייה במספר הנפגעים וההרוגים בתאונות בניין ולכן, חשוב מאוד לשים דגש על העניין הזה של הכשרת הפועלים האלה.

אוסאמה סעדי: אפרופו היתרים ופועלים פלסטינים – נכנס לתוקף הנוהל החדש של העסקת עובדים פלסטינים בענף הבניין ומעכשיו, אני מקווה – אנחנו עבדנו על זה ואני מברך כמובן את חברת הוועדה היבה יזבק וגם את איל בן ראובן, חבר הכנסת לשעבר, וגם את כל האורחים – עורך דין אסל – והתופעה הזאת של סחר בהיתרים והמתווכים וה"מאכערים" שעשו הון תועפות על חשבונם של העובדים הפשוטים, המסכנים, ולקחו מהם 2,500-3,000 שקל פר היתר חודשי שזה כמעט מחצית של ההכנסה שלהם.

אוסאמה סעדי: עכשיו נכנס תוקף שלפיו יקבל העובד היתר על שמו, שהוא עובד בענף הבניין ולא אצל מעסיק מסוים, ואז הוא יוכל לעבוד אצל מי שהוא רוצה, יוכל לנהל משא ומתן אבל אם נדאג גם להכשרות מקצועיות ושיהיו פועלים מקצועיים אז גם השכר שלהם יהיה בהתאם, גם תנאי העבודה שלהם יהיו בהתאם ולכן זה חשוב מאוד.

אוסאמה סעדי: גם העניין של החמישה מיליון שקל שהובטחו לנו – אז עכשיו הסכום יועבר ממשרד האוצר למשרד העבודה והרווחה, ואנחנו צריכים להתחיל להתארגן ולראות איך נוכל באמת להקצות ולהשתמש בכסף הזה על-מנת לקדם את הנושא של הכשרות מקצועיות.

אוסאמה סעדי: לפני כמה ימים התפרסם שסוף-סוף, באיחור רב, הוגשו כתבי אישום בעניין התאונה הקטלנית והמחרידה בחניון ברחוב הברזל בתל-אביב.

אוסאמה סעדי: אמרתי שזה מאוחר מדי ויש כאלה שאומרים שאפילו מעט מדי כי הוגשו כתבי אישום נגד המהנדסים וכמובן יש את התופעה שתמיד מאשימים את הש"ג ואת הדרגים הנמוכים.

אוסאמה סעדי: אני לא יודע את כל הפרטים, ביקשתי לקבל את כל הפרטים אבל לפחות הוגשו כתבי אישום וחשוב מאוד שנמשיך ונעקוב אחרי העניין הזה של האכיפה.

אוסאמה סעדי: זו ההקדמה שלי.

אוסאמה סעדי: כמובן שהנושא היום הוא נושא של מנופים ותאונות וקריסה של מנופים.

אוסאמה סעדי: בעניין הזה יש את המחקר של מרכז המחקר והמידע של הכנסת, שהוזמן בשנת 2017 על-ידי חבר הכנסת דאז והיום נמצא אתנו, איל בן ראובן, לגבי נתונים על עגורנים ונפילות עגורנים ומנופים.

אוסאמה סעדי: כשקראתי את הדוח הזה לקראת הישיבה היום אמרתי: איך זה יכול להיות שכמעט מחצית מהמנופים הם בלי רישיון ובלי היתר אפילו.

אוסאמה סעדי: וכשמחדשים רישיונות ומחדשים היתרים אפילו לא בודקים את התקינות - -

קריאה: המצב הרבה יותר גרוע, כבוד היושב-ראש.

אוסאמה סעדי: אני אומר מעלית – אם לא באים ובודקים את התקינות של מעלית, אז איך זה שיש עגורנים משנות ה-60?

אוסאמה סעדי: מה, אין תאריך תפוגה, אין שום דבר?

אוסאמה סעדי: ובסוף, כשיש קריסה של מנוף ותאונות והרוגים – אז צועקים לכמה ימים ושוכחים.

איל בן ראובן: אדוני היושב-ראש - - -

אוסאמה סעדי: תכף נשמע אתכם, גם אתה התעסקת בזה וגם עורך דין אסל וכל מי שרוצה אבל התמונה קודרת ביותר.

אוסאמה סעדי: משרד התחבורה צריך – אני מקווה שהם אתנו, שגם נשמע את התגובה שלהם כי הדוח הזה מתייחס לשנים עד 2016.

אוסאמה סעדי: בסיכום, ענת, המנהלת המעולה שלנו, אני מבקש שאולי גם מרכז המחקר והמידע יחדש ויעדכן את הדוח הזה ויביא לנו נתונים עד סוף 2020.

אוסאמה סעדי: אנחנו נתחיל בדיון.

אוסאמה סעדי: אני אצטרך לצאת ל-15-20 דקות כי יש הצבעה בוועדת חוקה ואז תחליף אותי חברת הוועדה היבה יזבק.

אוסאמה סעדי: בבקשה, היבה.

היבה יזבק: תודה חברים ואוסאמה, על העלאת הנושא החשוב הזה בעניין של הפיגומים והמנופים.

היבה יזבק: זה אכן נושא חשוב מאוד ולפי מה שראיתי, לפי הנתונים והחומרים שקיבלנו, חלק מהבעיה זה כל העניין של העמסת ייתר על המנופים.

היבה יזבק: אני חושבת שלצערנו, אנחנו רואים שוב ושוב שהבעייתיות נובעת מכך שאין מספיק אכיפה ואין מספיק פיקוח, גם בעניין של המנופים.

היבה יזבק: אני חושבת שחברינו אוסאמה, אחרי שנשמע התייחסות של האנשים שעוסקים בעניין, אחד הדברים שאנחנו צריכים לצאת איתו מהישיבה הזאת זה באמת לבנות סוג של מתווה להגברת הפיקוח והאכיפה גם בענף של המנופים כי כנראה שאיפה שאין פיקוח יש בעייתיות גוברת, וזה מה שאנחנו רואים בכל התחומים לצערנו, וזה מה שמוביל לתאונות שחוזרות על עצמן כל הזמן.

היבה יזבק: אז תודה על הדיון הזה, ואני גם מאוד רוצה לשמוע את ההתייחסות של האנשים ושל הנוכחים ובעלי העניין שאתנו בוועדה.

היבה יזבק: תודה.

אוסאמה סעדי: תודה.

אוסאמה סעדי: חבר הכנסת לשעבר, איל בן ראובן, בבקשה.

איל בן ראובן: צוהרים טובים לכולם.

איל בן ראובן: כבוד היושב-ראש, אני רוצה לציין שנמצא אתנו כאן אבא של נטע, שנהרגה לפני כמה שנים?

קריאה: לפני שנתיים, ב-18 בפברואר.

איל בן ראובן: בתאונה של מנוף שקרס בכפר-סבא.

 << דובר_המשך >> ישראל אסל: זה בן הזוג שלה, אלון.

אוסאמה סעדי: כמובן נשמע אתכם ותודה שבאתם ואנחנו משתתפים בצערכם.

איל בן ראובן: - - תאונה איומה ונוראה של בחורה נכה, פעילה מאוד, בחורה מדהימה, שפשוט יצאה מעבודתה ונכנסה לאוטו, התחילה לנסוע ומנוף נפל עליה והיא נהרגה.

איל בן ראובן: אני הכרתי את המשפחה המקסימה הזאת, ובהחלט חשוב לציין את זה.

אוסאמה סעדי: שם המשפחה?

איל בן ראובן: נטע רוטמן, חשוב לציין את זה.

איל בן ראובן: כבוד היושב-ראש, אני חושב שהנוהג שלך לציין את שמות ההרוגים בכל ישיבה הוא נוגע ללב, הוא חשוב וגם אני רוצה להצטרף ולהשתתף בצער המשפחות.

איל בן ראובן: נושא המנופים הוא חושב מאוד, כבוד היושב-ראש, אבל אני רוצה לפתוח בקצרה, בכמה מילים, בנושא הכשרת עובדים לבטיחות מעשית, שאתה דיברת עליו פה, בהקשר של קליטת עובדים פלסטינים נוספים שייכנסו, ושאנחנו צריכים לעסוק בהם.

איל בן ראובן: קודם כל, אני רוצה לשים פה עובדה שלדעתי אין עליה ויכוח – המגזר הערבית משלם את המחיר הכבד ביותר בנפגעים, בהרוגים ופצועים בענף הבנייה.

איל בן ראובן: אני שם את זה, כבוד היושב-ראש, בצורה מאוד-מאוד ברורה, אין פה ויכוח על העובדות – זה נכון.

איל בן ראובן: ולכן אני, כראש מטה הבטיחות בענף הבנייה, החלטתי לרכז מאמץ גדול על הנושא הזה.

איל בן ראובן: על הנושא של המגזר הערבי אני מיניתי עכשיו אדם מאוד רציני, שהוא ינהל אצלי את נושא המגזר הערבי.

איל בן ראובן: אני אומר את זה כי זה לא פשוט – אדם זה אחד מתוך ארבעה וזה מבטא משהו, שאני על הדבר הזה שם ריכוז מאמץ, על הנושא הזה.

איל בן ראובן: הצגתי בזמנו את העבודה מול הרשויות המקומיות שאנחנו עושים.

איל בן ראובן: אנחנו עושים עכשיו קמפיין בערבית שמדבר אל העובדים בדרך, כשהם נוסעים לעבודה, שישמעו ברדיו וברשתות החברתיות וזה עובד.

איל בן ראובן: יש פה אנשים שכבר שמעו את זה וזה עובד.

איל בן ראובן: למשל, אתן לכם דוגמה – באמת מההודעות מדבר מופתי, שמדבר בשם הדת ואומר לעובדים: רבותי, תשמרו על עצמכם ועל המשפחות שלכם.

איל בן ראובן: אנחנו מנסים מכל כיוון לדבר אל הלב של אנשים ויש לנו פעילות רבה.

איל בן ראובן: אני רוצה רגע להתרכז, כבוד היושב-ראש, בהכשרה לבטיחות מעשית לעובדים: אנחנו ממשיכים עכשיו, ובשבוע שעבר ממש נכנסנו חזרה והשגנו עוד תקציב, לא החמישה מיליון שתכף אגיד עליו מילה, לנושא הכשרת העובדים הפלסטינים.

איל בן ראובן: בכל יום ראשון וחמישי ישנם כ-50 עובדים שמתרכזים פה, קרוב, בבית צפפא, להכשרה - -

אוסאמה סעדי: אנחנו קיבלנו גם - -

איל בן ראובן: אתם חייבים כוועדה ואני מבקש שתבואו לבקר ותראו דבר - -

אוסאמה סעדי: אנחנו נדבר עם הוועדה - -

איל בן ראובן: קח את הוועדה באיזה בוקר ותבואו לראות את זה.

אוסאמה סעדי: אולי בשבוע הבא.

אוסאמה סעדי: בית צפפא זה קרוב אז אולי נקפוץ לשם ובמקום שנעשה ישיבה נעשה שם ביקור בקרוב.

איל בן ראובן: מתי שתגידו.

איל בן ראובן: אתם תראו איזה יחס מקבלים שם העובדים, מהקפה בבוקר בקליטה דרך ההתייחסות אליהם - -

אוסאמה סעדי: איל, אנחנו נעשה את זה.

אוסאמה סעדי: בוא, תמשיך.

אוסאמה סעדי: זה לא על החמישה מיליון, זה על המיליארד.

איל בן ראובן: זה על המיליארד, בסדר, אבל כשאני שואל איפה הכסף, אומרים לי שזה שם אבל אין מינהלת כזאת בינתיים.

איל בן ראובן: לכן, הכסף הזה כרגע הוא קריטי בעניין.

איל בן ראובן: אני מאוד מבקש את יושב-ראש הוועדה לעזור לי באיתור הכסף הזה.

אדוני היושב-ראש: אז אני ממש מתחנן – תעזרו לי בעניין הזה, חברי הכנסת, כי אחרת הכסף הזה נוזל לי בין האצבעות ואני בינואר רוצה להכשיר.

אדוני היושב-ראש: אני עכשיו מכשיר ובינואר אני רוצה להמשיך ואין לי יותר משאבים.

אדוני היושב-ראש: אז זה דבר מרכזי ביותר.

אדוני היושב-ראש: לגבי המנופים – אני אהיה קצר לגבי המנופים ואני אגיד ככה: תראו, המנופים הם בהחלט מפלצת.

אדוני היושב-ראש: המנוף זה מפלצת שמצד אחד אי אפשר בלעדיה ומצד שני, היא נורא מסוכנת.

אדוני היושב-ראש: צריך להגיד ביושר שאנחנו בעבר כשלנו בטיפול בנושא המנופים.

אדוני היושב-ראש: כשלנו בעניין הזה ואתה אמרת את זה שגם מנופאים לא מוכשרים לתפקידם, גם מזייפים ואני יכול לספר לכם סיפורים שאתה בא לאתר ואתה מבקש לראות את המנופאי, מראים לך נייר של מנופאי אחד וזה לא המנופאי הזה בכלל.

אדוני היושב-ראש: כל מיני דברים מאוד לא טובים בעניין הזה.

אדוני היושב-ראש: החיבור הזה של מנופאים לא כשירים למנופים לא כשירים – זאת תאונה, זה ברור לגמרי.

אוסאמה סעדי: ה אסון.

איל בן ראובן: - - זה חיבור בלתי אפשרי.

איל בן ראובן: לכן, בעניין הזה צריך להיות מאוד חד וברור – פה אני רוצה לציין וחזי לא נמצא פה אבל מינהל הבטיחות עשה כמה צעדים נכונים בכיוון הזה: הוא טיפל בנושא של הזיופים בכל מיני שיטות ואני לא רוצה לציין פה אבל למיטב ידיעתי, התופעה הזאת של זיופים ירדה בהרבה.

איל בן ראובן: כלומר, קשה יותר לזייף היום.

איל בן ראובן: דבר נוסף - -

קריאה: יותר קשה לזייף את רישיונות המנופאים, זה לא קשור לכלים עצמם.

איל בן ראובן: רישיונות המנופאים, על זה אני מדבר.

איל בן ראובן: אני מזכיר לך חוק, אדוני היושב-ראש, שאני הובלתי אותו פה עם חבר הכנסת אללוף וחאג' יחיא, של חברות כוח אדם מקצועיות ייעודיות למנופים – זה עובד אבל עדין לא מספיק טוב, גם את זה אנחנו יודעים.

איל בן ראובן: אתה יודע, התרבות שלנו לעקוף כל דבר באיזו שהיא צורה קיימת אבל זה עוד צעד בעניין הזה.

איל בן ראובן: אני אציג פה מה לדעתי כרגע נקודת החולשה – יצאה ria של מינהל הבטיחות לא מזמן לגבי איך מכשירים מנופאי?

איל בן ראובן: מה שנשאר שם – יש שם הכשרה, כבוד היושב-ראש, שהיא הכשרה תיאורטית, שהיא בסדר בעיני.

איל בן ראובן: צריך להכשיר תיאורטית במכללות מאושרות לדבר הזה.

איל בן ראובן: לאחר מכן, יש הכשרה מעשית, שאני חושב שהיא צריכה להיות במכללות.

איל בן ראובן: אדוני היושב-ראש, אני רוצה להגיד לך, ואני עם חזי בקשר בעניין הזה – כל העניין הזה של אישורים לכל מיני אנשים שיש להם אפשרות להדריך, והם באים להדריך בכל מיני מקומות – אני אומר לך שזה גם נכון לגבי נפילה מהגובה בעניין הזה – זה רע מאוד.

איל בן ראובן: זה לא מקצועי, זה פיקציה בהרבה מאוד מקומית.

איל בן ראובן: אנשים משלמים 100 שקל ומקבלים רישיון ולא עושים הכשרה.

איל בן ראובן: את זה צריך לחסל.

איל בן ראובן: לכן, זה נכון גם לגבי מנופים.

איל בן ראובן: צריך להטיל את זה על המכללות בעניין הזה.

איל בן ראובן: דבר נוסף זה הכשרה מעשית – יש הכשרה מעשית שהייתה מוגדרת במאות שעות – 320 שעות אם אני זוכר טוב וזה לא מעשי.

איל בן ראובן: צריך לקטין את המספר הזה של כמות השעות, ולדעתי הם הולכים בכיוון הזה אבל מי שצריך לפקח על הסטאז' הזה בשטח זה מפקח מקצועי שעושה את העבודה ולא... היום, באתר הבנייה - -

אוסאמה סעדי: מי מפקח היום?

איל בן ראובן: היום זה מוגדר מנופאי שיש לו ניסיון של שנה, הוא יכול לפקח על התלמיד שבא עכשיו לסטאז'.

איל בן ראובן: זה לרציני, זה לא מקצועי.

איל בן ראובן: צריך שיהיה מפקח, שיהיו 40 שעות של מעשי בשטח אבל שיישב לידו המפקח האמתי, מישהו רציני, שיש לו את הניסיון ואת הידע בהדרכה.

איל בן ראובן: תקשיבו, אני ישבתי בסימולטור של מנוף, הלכתי ללמוד את העניין הזה.

איל בן ראובן: נכון, עוד לא עליתי למעלה אבל ישבתי במנוף.

איל בן ראובן: חברים, זה מקצוע מאוד לא פשוט.

איל בן ראובן: צריך כישורים מאוד מסוימים של הפעלה כי אחרת הוא מוריד מטען על בית ספר.

איל בן ראובן: לכן, צריך להיות פה מאוד-מאוד ממוקד.

איל בן ראובן: אני מציע לך לשים את העניין על ההכשרה המקצועית, שמי שיכשיר ומי שייתן את האישורים יהיו אנשי מקצוע, ובסוף יהיה מבחן מעשי, טסט, כמו במכוניות – טסט של טסטר רציני שבא ובוחן את העניין של המנופאי, טסט קשה עם פרמטרים.

איל בן ראובן: עובר את הטסט – יכול להכשיר, אחרי הסטאז' יכול לעבוד במנופים.

איל בן ראובן: לא עובר את הטסט – יעשה עוד פעם את ההכשרה עד שהוא ייכנס לעניין.

איל בן ראובן: אני חושב שצריך לשים את הדגש העיקרי על המקצוענות בנושא הזה כי זה דורש מקצוענות.

איל בן ראובן: מילה אחת לגבי המנופים – תראו, נוצר פה איזה נוהל אבסודרי – יש מנופים שבמדינות בחו"ל זורקים אותם כי אסור להם להשתמש.

איל בן ראובן: מוכרים אותם בזול וקונים אותם ומביאים אותם הנה ופה הם נופלים.

איל בן ראובן: זאת שערורייה.

איל בן ראובן: אז יש היום איזה שהוא נוהל שאחרי חמש, עשר שנים – כשאני עשיתי את העבודה, מה שקרה שם אז, שלא היה מי שיבחן.

איל בן ראובן: כלומר, אמרו שיש חמישה בוחנים שמסוגלים לבחון, ואני דיברתי עם קבלנים שאמרו לי: תקשיב, הם לא עומדים בקצב.

קריאה: איל, המצב יותר גרוע.

איל בן ראובן: רגע, תתייחס תכף.

איל בן ראובן: דבר אחרון – צריך להגדיר הגדרות ברורות שמנוף בן 10,15 שנה, משהו כזה, אנשי מקצוע צריכים להגדיר את הדבר הזה – הוא נגרט, הוא לא עובד, אלא אם כן יש דרך, ואולי יש דרך, לעשות לו שיפוץ כזה שהוא הופך להיות חדש - -

אוסאמה סעדי: משרד התחבורה איתנו?

אוסאמה סעדי: לא הגיעו?

איל בן ראובן: - - אחרת המנופים האלה לא כשירים ויש לנו בעיה קשה בעניין הזה, ולכן טוב שאתם עושים את הדיון הזה על מנופים.

איל בן ראובן: אני רוצה לסיים – חזי שוורצמן ממינהל הבטיחות – אני מציין פה שהם בדרך הנכונה.

איל בן ראובן: אנחנו עברנו על ה-ria והם בדרך הנכונה לפתרון הבעיה.

איל בן ראובן: תודה.

אוסאמה סעדי: עורך דין ישראל אסל מהפורום למניעת תאונות עבודה.

אוסאמה סעדי: זאת פעם ראשונה שחזי לא נמצא כאן.

אוסאמה סעדי: ..

 << דובר_המשך >> ישראל אסל: כן, אבל אני יודע שצריך להיות נציג שלהם.

אוסאמה סעדי: מי זה?

אוסאמה סעדי: בזום?

אוסאמה סעדי: אז תכף נשמע.

 << דובר_המשך >> ישראל אסל: אני הרבה שנים עוסק בתחום המנופים, מ-2010, ואני יכול להגיד שמי שמפיל מנופים זה לא המפעילים.

 << דובר_המשך >> ישראל אסל: מפעילי העגורנים לא מפילים מנופים, העגורנים נופלים.

 << דובר_המשך >> ישראל אסל: מאיפה מתחילה הבעיה?

 << דובר_המשך >> ישראל אסל: הבעיה היא הרבה יותר עמוקה – משרד העבודה עשה נוהל, ובנוהל קבעו מסלול ירוק שאומר שאפשר להכניס למדינת ישראל עגורנים בלי שום בדיקה.

 << דובר_המשך >> ישראל אסל: אם יש יצרן - -

אוסאמה סעדי: הוא לא צריך רישיון של משרד התחבורה?

 << דובר_המשך >> ישראל אסל: רגע, אני אסביר את התהליך, הכל אנחנו יודעים, שיצרן שיש לו מוניטין של 10 שנים בייצור עגורנים – יש לו פריבילגיה, יש לו בונוס; הכלים שלו – אפשר להכניס אותם למדינת ישראל בלי שום בדיקה.

 << דובר_המשך >> ישראל אסל: הנושא הזה עכשיו בטיפול, וחזי מטפל בזה אבל הדבר היותר חמור הוא שבתקנות כתוב בצורה מפורשת שמי שמוסמך לבדוק עגורנים במדינת ישראל זה הטכניון אבל משנת 2010 עד היום הטכניון לא עשה בדיקה אחת לעגורני צריח.

 << דובר_המשך >> ישראל אסל: מה קרה?

 << דובר_המשך >> ישראל אסל: משרד העבודה נתן גם למכון התקנים את האפשרות לעשות בדיקות.

 << דובר_המשך >> ישראל אסל: פתאום כל יבואני העגורנים עזבו את הטכניון.

 << דובר_המשך >> ישראל אסל: למה עזבו?

 << דובר_המשך >> ישראל אסל: כי הטכניון עבד לפי הספר, עבד לפי הנוהל, עבד מסודר.

 << דובר_המשך >> ישראל אסל: הלכו למכון התקנים, ומכון התקנים התחיל לוותר – את זה אני לא בודק, ואת זה אני לא בודק.

 << דובר_המשך >> ישראל אסל: אני יכול להגיד לך, כבוד היושב-ראש, שיש לי מידע שבמשך 10 שנים נכנסו עגורנים ארצה ואף אחד לא עשה בדיקה שבאמת הכלים שהצהירו עליהם בניירת, יצאו מהנמל.

 << דובר_המשך >> ישראל אסל: כלומר, הצהירו בניירת איקס, ואף אחד לא בדק אם האיקס הזה נכון בנמל.

 << דובר_המשך >> ישראל אסל: למה זה קורה?

 << דובר_המשך >> ישראל אסל: זה קורה בגלל שמשרד התחבורה נותן את הרישיון של העגורן יחד עם רישיון הייבוא.

 << דובר_המשך >> ישראל אסל: הוא היה צריך לתת את הרישיון של העגורן אחרי שמבוצעת בדיקת הזיהוי בנמל, ואז להנפיק את הרישיון.

 << דובר_המשך >> ישראל אסל: אז מה יצא?

 << דובר_המשך >> ישראל אסל: שמכון התקנים לא עשה את העבודה שלו, הוא לא עשה את בדיקות הזיהוי וזה דבר מאוד-מאוד חמור.

 << דובר_המשך >> ישראל אסל: ואם כבוד היושב-ראש ישאל אותי איך בודקים את הדבר הזה, אני אומר שהתשובה לזה שצריך עכשיו את - - - את פל"ס, שהם תמיד אמרו שהתפקיד שלה זה לבדוק נושאים רוחביים, שיפתחו בחקירה במכון התקנים, יפתחו את כל התיקים של כל העגורנים שהם אישרו, שזה מאות עגורנים, ויראו לנו בכל כלי שהם עשו את בדיקות הזיהוי, שהכלים שהם אישרו באמת היו כלים של פחות מ-10 שנים ולא כלים אחרים ולא דגמים אחרים.

אוסאמה סעדי: אבל אני שואל אותך, ישראל – כל עגורן כזה צריך כמו רכב, צריך לחדש את הרישיון שלו.

 << דובר_המשך >> ישראל אסל: נכון, אז אני אסביר לכבוד היושב-ראש - -

אוסאמה סעדי: אז אני אומר עכשיו – משרד התחבורה, אם אנחנו נפנה אליהם, ואנחנו נפנה אליהם ואם הם לא נמצאים כאן זה חמור מאוד כי הם צריכים לתת רישיונות והיתרים לדברים האלה.

אוסאמה סעדי: אז אני שואל – היתר כזה שלא מחודש, אם אנחנו מדברים על 40%-50% בלי היתר - -

 << דובר_המשך >> ישראל אסל: לא, אתה נוגע בנקודה שהיא בשלב מאוחר יותר.

 << דובר_המשך >> ישראל אסל: אני עכשיו נוגע בנקודה של ההבאה של הכלי.

איל בן ראובן: אתה אומר דבר נכון.

איל בן ראובן: אני אומר לך שקבלנים טובים מאוד פונים אלי, שכן רוצים למלא אחר ההנחיות והם בודקים.

איל בן ראובן: יש מספר נורא קטן של בודקים - -

אעשה סדר: בשלב שהכלי נכנס ארצה, יש הקמה ראשונה של הכלי ואז יש לעשות בדיקת זיהוי, שאת זה לא עושים, ואז מגיע אותו מהנדס שבודק רק האם הכלי תקין להפעלה.

אעשה סדר: הוא לא בודק האם הכלי שהובא מתאים לרישיונות, מתאים לתיק מוצר, שלא עשו קומבינציות בדרך.

אוסאמה סעדי: וגם אז הוא נותן היתר וצריך לחדש אותו.

 << דובר_המשך >> ישראל אסל: ההיתר שהוא נותן הוא תמיד היתר מאוד-מאוד מסויג שאומר: אני לא אחראי על הביסוס של העגורן, ואז מה שקורה שקורס עגורן בבת-ים, נחתכת הרגל לאלי שקולניק וזה נופל על אוטו של מישהו, וכל ההיתרים שלו מסויגים.

 << דובר_המשך >> ישראל אסל: כלומר, אין אישור על הביסוס ואין אישור על כלום – אני רק בודק שזה תקין.

 << דובר_המשך >> ישראל אסל: הבעיה לא פה, הבעיה היא שהצליחו ב-10 השנים האחרונות, בגלל הנוהל, להכניס ארצה כלים שהם גרוטאות.

 << דובר_המשך >> ישראל אסל: אספו מכל המדינות את כל הגרוטאות שלא רצו להשתמש באירופה – זרקו אצלנו, ייבאו אצלנו, והכל בחסות נוהל של משרד העבודה.

אוסאמה סעדי: זה חמור מאוד.

אוסאמה סעדי: מי נמצא אתנו ממשרד העבודה?

קריאה: אני יכול לחזק את הדברים של ישראל?

אוסאמה סעדי: תכף ניתן לך.

 << דובר_המשך >> ישראל אסל: עוד משפט אחד, בגלל שהמשפחה של נטע נמצאת כאן – כל מה שסיפרתי עכשיו זה עסק בעגורני צריח אבל יש גם סוג נוסף של עגורנים, שגם הוא מסוכן – קרס עגורן נייד שהרג את נטע ועוד עגורן אחד שקרס בתל-אביב ופגע בשני אנשים.

 << דובר_המשך >> ישראל אסל: בתחום של העגורנים הניידים יש בעיה קשה שמשרד העבודה חייב לטפל בה, והיא בדיקות על הרס לעגורנים.

 << דובר_המשך >> ישראל אסל: לא יכול להיות – אני הבאתי מצגת כדי שתראו איך מהנדס נותן אישור תקינות לעגורן.

 << דובר_המשך >> ישראל אסל: אם אפשר להעלות את המצגת בבקשה.

אוסאמה סעדי: אפשר לראות את זה?

 << דובר_המשך >> ישראל אסל: כבוד היושב-ראש, אתה לא מהנדס אבל תסתכל לבד על התמונות ותגיד לי האם זה נראה לך משהו שהיית מאשר?

 << דובר_המשך >> ישראל אסל: זה לא סדקים בעגורן, זה שבר סורי-אפריקאי.

אוסאמה סעדי: זה חדש יחסית, שנת ייצור 1984...

 << דובר_המשך >> ישראל אסל: כן.

אוסאמה סעדי: תשמע, אנחנו מדברים על מי שקיפחה חיים אז לפעמים אנחנו.

אוסאמה סעדי: ..

אוסאמה סעדי: אבל זה באמת לא מצחיק בכלל.

אמר לי: התמונה הבאה – פה אתם רואים דוגמה איך המתכת עם השנים התנפחה.

אמר לי: זה לא תהליך של יום, יומיים, זה תהליך של שנים.

אמר לי: הכלי הזה עבר כל חצי שנה בדיקה – מה, כל המהנדסים יש להם בעיות עיניים?

אמר לי: אף אחד לא ראה את ההתנפחות של המתכת?

אמר לי: התמונה הבאה – פה זו בכלל קטסטרופה.

אמר לי: אתם רואים פה דיאגונלים בזרוע של המנוף כשהם בכלל לא מרותכים, הם באוויר.

אמר לי: איך נותנים לכלי כזה לעבוד?

אמר לי: הלאה – זה עוד דוגמאות לסדקים שיש בכלי.

אמר לי: פה אפשר לראות מאחורה, אם אתם רואים, אלתור – זה לא היה עגורן, זה היה מחפרון והחליטו להפוך את זה לעגורן.

אמר לי: אז מה קרה?

אמר לי: כשהוא מרים מטען, כל העגורן מתרומם לו.

אמר לי: אז מה עושים?

אמר לי: שם משקולות של ארבעה טון מאחורה כדי לאזן אבל הכוח בסוף מתנקז לאן שהוא, אז הוא התנקז על הזרוע, הזרוע נפלה והרגה מישהי.

אמר לי: פה כל ראשי הפינים של המנוף – הכל שבור.

אמר לי: פה זה פין מרכזי של המנוף, שכל הזמן היה יוצא - -

אוסאמה סעדי: זה הכל מלפני קום המדינה.

 << דובר_המשך >> ישראל אסל: זה משנת תרפפ"ו.

 << דובר_המשך >> ישראל אסל: אז מה עושים?

 << דובר_המשך >> ישראל אסל: עושים ריתוכים.

 << דובר_המשך >> ישראל אסל: אני, בגיל 12 כשריתכתי את האופניים עשיתי ריתוכים יותר טובים.

 << דובר_המשך >> ישראל אסל: אז אני חושב שבנקודה של העגורנים הניידים – משרד העבודה חייב לעשות שדרוג של כל הנושא של בדיקת עגורנים כי נוצר מצב שכל מערכת ההינע של העגורן, שקשורה לרכב – משרד התחבורה בודק.

 << דובר_המשך >> ישראל אסל: כל מה שקשור לזרוע – משרד העבודה בודק.

 << דובר_המשך >> ישראל אסל: כלומר, יש עגורן אחד שיש עליו כמה משרדי ממשלה.

אוסאמה סעדי: תודה, ישראל.

אוסאמה סעדי: כמובן שהצגת כאן מצגת.

אוסאמה סעדי: נמצאים אתנו האבא וגם בן הזוג של נטע רוטמן, שמצאה את מותה בשנת 2018 כשהיא בת 52.

אוסאמה סעדי: היא הייתה על כיסא גלגלים, מוגבלת, ואנחנו מציינים וציינו גם בכנסת אתמול וגם היום את היום הבין-לאומי לזכויות בעלי מוגבלויות.

אוסאמה סעדי: נטע הייתה פעילה מאוד בעמותה שנקראת "נגישות ישראל", הפועלת לשילוב אנשים עם מוגבלות בחברה, ומצאה את מותה בנסיבות טראגיות מאוד שמנוף קרס עליה כשהייתה באוטו.

אוסאמה סעדי: אז איל, דיברת על מטען שנופל על בית ספר כדוגמה, לא צריך ללכת לדוגמאות שאולי יקרו – יש מצב ודוגמה של נטע, שמצאה את מותה.

אוסאמה סעדי: אני באמת ממשתף בצערכם, ואני נותן לכם את זכות הדיבור.

אוסאמה סעדי: תודה שהשתתפתם ובאתם לכאן, אנחנו מעריכים את זה מאוד.

אוסאמה סעדי: אני רוצה להתחיל עם האבא, בן רוטמן, או עם בן הזוג אלון – תחליטו מי ידבר.

אלון מאורי: אני אדבר, ברשותכם.

אלון מאורי: אני שואל כמה שאלות מאוד פשוטות: איך זה יכול להיות שמנופאי שנהג, הפעיל מנוף וחזר לעבודה היום, היום הוא עובד.

אלון מאורי: הוא גם המנופאי וגם בעל המנוף – איך בן אדם כזה יכול לחזור לעבודה?

אלון מאורי: זו שאלה ראשונה.

אלון מאורי: עוד פעם, הפרקליטות מגינה עליו.

אלון מאורי: נודע לנו מהתקשורת שכבר היה לו תיק על נושא של הריגה או אני לא יודע איך הגדירו את בדיוק – הגנו עליו ולא נותנים לנו לדעת איך זה קרה.

אלון מאורי: היום, הבודק שבדק - -

אוסאמה סעדי: אתם, כקורבן לעבירה, יש לכם זכות חוקית לדעת.

אוסאמה סעדי: ובכלל, איזה הליכים ננקטו כאן?

אוסאמה סעדי: הוגשו כתבי אישום?

אלון מאורי: אז אני אגיד – המהנדס שבדק את המנוף, שראיתם מה המצב שלו, אתם לא מהנדסים אבל ברור שדבר כזה לא אמור להחזיק קילו אחד מעל ראש של אנשים.

אלון מאורי: אנחנו ראינו את המצב.

אלון מאורי: מנהלי העבודה שהיו באתר ראו את האנקול הזה ואת המצב של העגורן – לא צריך להיות בודק גדול.

אלון מאורי: מדינת ישראל, שנותנת למנוף משנות ה-80 לעבוד ולעבור בדיקות מאוד פשוטות, שהבדיקה היא שבודק, מהנדס, יבוא ויסתכל.

אלון מאורי: לא משנה שלא תמיד הם באים ומסתכלים והם נותנים אישור וכולי וכולי - -

אוסאמה סעדי: זה היה בפברואר 2018, נכון?

קריאה: נכון.

אלון מאורי: הפרקליטות קיבלה את כל החומרים האלה, החומרים מצולמים.

אלון מאורי: אלה חומרים שהמשטרה העבירה לפרקליטות - -

אוסאמה סעדי: הוגשו כתבי אישום?

אוסאמה סעדי: מה המצב שם?

אלון מאורי: הפרקליטות החליטה שאין את מי להאשים.

אלון מאורי: אם אין את מי להאשים זה אומר שהכל תקין.

אוסאמה סעדי: סגרו את התיק?

אלון מאורי: סגרו את התיק.

אלון מאורי: הצורה של מנוף זה נקרא - - - אחרי שנתיים שהיא חקרה, מעל שנתיים הם חקרו את זה, היא לא הכירה בכלל את המילה הזאת.

אלון מאורי: לא צריך להיות מומחה, אפשר לראות את התמונות.

אלון מאורי: אז אם המנופאי והמהנדס חזרו לעבוד היום בשוק והיום מפעילים מנופים – אני חושב שכל אזרח במדינה הזאת צריך לפחד כשהוא עובר ליד אתר בנייה.

אוסאמה סעדי: היועצת המשפטית שלנו אומרת, ובצדק, שאם יש הליכים משפטיים ויש ערעור, אז אנחנו לא רוצים להיכנס לפן המשפטי.

אוסאמה סעדי: אנחנו כמובן שמענו אותך ונשמע את אבא של נטע, שיספר על המקרה.

אוסאמה סעדי: אנחנו גם נראה איך אפשר מבחינה משפטית להתמודד ולהתייחס לעניין הזה אבל עורך דין אסל, מכיוון שהגשת ערר על סגירת התיק אז אנחנו לא רוצים לפגוע בהליכים המשפטיים.

אוסאמה סעדי: אבא של נטע, בבקשה.

בן רוטמן: שלום לכם.

בן רוטמן: אני אבא של נטע רוטמן.

בן רוטמן: זאת בת יחידה שלנו שנהרגה ב-18 בפברואר 2018, בשעה 16:38.

בן רוטמן: היא הייתה אישיות יוצאת דופן והיא עבדה עם האו"ם בזכויות אדם ונגישות בכל העולם.

בן רוטמן: היא הוזמנה לקונגרס בארצות-הברית, להרצות שם, כמובן לוועדה בווינה – היא הייתה שם מספר פעמים.

בן רוטמן: מהאו"ם היו כאן בהלוויה, בקבר, הביאו אבן מהאו"ם לשים – כדי שתבינו את האישיות.

בן רוטמן: היא הופיעה באקוודור, בדרום-קוריאה וכן הלאה והלאה.

בן רוטמן: ממדינות ערב צלצלו אלי באופן אישי – נטע עבדה איתן דרך וינה.

בן רוטמן: אנחנו מרוסקים לגמרי וקשה להבין את מה שקרה לנו.

בן רוטמן: הכל השתנה והתרסק.

בן רוטמן: אנחנו לא יכולים לחיות באופן רגיל, זה בלתי אפשרי.

בן רוטמן: קשה להביע את זה אפילו.

בן רוטמן: חבר הכנסת לשעבר, איל בן ראובן, היה - - - וייאמר לזכותו שהוא נצמד לנושא עד היום, אני הופתעתי לראות אותו פה והערכה רבה לי אליו אבל הוא רוצה לחקור ממש את האנשים, את ההורים, את הקרובים ואני מעריך את מה שהוא אמר כאן

בן רוטמן: בקשר לחינוך וכן הלאה אבל אני שואל שאלה כי אני לא מבין: איך זה יכול להיות שאדם הרג בן אדם אחר והוא היום עובד באותו מקצוע.

בן רוטמן: הרי הוא יכול להרוג עוד אחד.

בן רוטמן: איפה ההרתעה פה?

בן רוטמן: תעזבו אותי מנושא המשפט וכל הדברים שאמרתם, זה לא מעניין.

בן רוטמן: בשורה התחתונה אני אבא של נטע רוטמן, שנהרגה בגלל רשלנות של מדינת ישראל.

בן רוטמן: רק בגלל רשלנות של מדינת ישראל.

בן רוטמן: איפה המדינה?

בן רוטמן: היא לא אמורה להגן על האזרחים שלה?

בן רוטמן: מה מעניין אותי כל הפלפולציה פה?

בן רוטמן: בשורה התחתונה – אדם מין היישוב הפעיל מנוף, המנוף נפל והרג את נטע.

בן רוטמן: איפה אנחנו מרתיעים בכך שאותו אדם ואנשים אחרים לא יגרמו לזה שייפול עוד מנוף או שיהיה כשל אחר, אבל אני מדבר כרגע על מנופים, שיהרגו עוד כמה "נטות" כאלה.

בן רוטמן: מה אתם עושים למען זה?

בן רוטמן: אתם, הוועדה?

בן רוטמן: אומרים "טאבולה ראסה", שום דבר.

בן רוטמן: מה שהיה, כך יהיה.

בן רוטמן: מדברים, מדברים, מדברים וזהו.

בן רוטמן: אדוני היושב-ראש, איפה אתה עושה קו ואומר שמהיום והלאה זה לא יקרה.

בן רוטמן: על גופתי המתה, אני אעשה כל מה שצריך.

בן רוטמן: אני לא מכיר את כל הפלפולציה שיש פה בכנסת ומה צריך לעשות, אני רק יודע שכרגע יש שני דברים: 1.

בן רוטמן: הפרקליטות סגרה את התיק מעצלות.

בן רוטמן: רק מעצלות.

בן רוטמן: אחרי שעורך הדין ישראל אסל לקח את כל הארגזים ועבר דף-דף בסבלנות והראה לנו אישור שבו מישהו תיקן את הכלי הזה – סתם תיקן – והפרקליטות אמרה שהיא לא מצאה את המסמך הזה, וישראל מצא.

בן רוטמן: אני רוצה לדעת איפה ההבטחה שזה לא יקרה עוד פעם?

אוסאמה סעדי: הכוונה שלנו, אדון רוטמן – באמת לב כולנו אתכם, עם המשפחה.

אוסאמה סעדי: אתך כאב, עם בן הזוג.

אוסאמה סעדי: הכוונה שלי שבאמת לא יהיו עוד מקרים כמו של נטע רוטמן, ושנצמצם כמה שיותר.

אוסאמה סעדי: אז אני אומר שבשביל זה אנחנו מקיימים דיון.

אוסאמה סעדי: אני חושב שזה הדיון הראשון, שאנחנו מייחדים אותו לתופעת המנופים וקריסת מנופים ועגורנים, ואנחנו נשמע את כל הצדדים.

אוסאמה סעדי: אנחנו גם נפנה ונבדוק עם הפרקליטות את העניין הזה מבחינה משפטית אבל מכיוון שיש הליכים, אני לא רוצה להרחיב אבל הזעקה והצעקה שלך – אני חושב שהן מהדהדות באולם.

אוסאמה סעדי: אני מבקש מחברת הכנסת יזבק שתחליף אותי לכמה דקות.

אוסאמה סעדי: אנחנו נשמע את החברים, אני תכף חוזר.

אוסאמה סעדי: בבקשה.

היבה יזבק: יואב, עוברים אליך.

יואב אלוש: אני מתעסק בתחום העגורנים כבר יותר מ-12 שנים.

יואב אלוש: אני מייבא עגורנים, מתקן עגורנים, מתחזק עגורנים ומשכיר עגורנים, עגורני צריח.

יואב אלוש: אני מבקש שהוועדה תמנה עוד מעבדות שיכולות לאשר עגורנים בארץ חוץ מאשר - -

היבה יזבק: זה לא בסמכות הוועדה.

 << דובר_המשך >> ישראל אסל: המסר שהוא מנסה להגיד זה שצריך לפתוח את המונופול של מכון התקנים.

היבה יזבק: נמצאים פה נציגי משרד העבודה ואנחנו תכף נשמע התייחסות שלהם בעניין.

יואב אלוש: היום, מי שמאשר עגורנים, היחיד שנמצא והוא לא מתחת לתקנות ולחוק אלא מתחת לכוח הנוהל זה מכון התקנים.

יואב אלוש: כל היבואנים ניגשים למכון התקנים מאחר ומכון התקנים מאשר עגורנים שלא מחויבים לתת להם בדיקות.

יואב אלוש: כרגע הם במסלול הירוק, העגורנים שלא צריך לעשות להם בדיקות.

יואב אלוש: אני מנסה כבר שנתיים, שנתיים וחצי, לבקש היתר ממכון התקנים להביא את העגורן עם כל הבדיקות המחמירות שיש, וזה נקרא המסלול האדום.

יואב אלוש: יותר מזה, אני אומר שאם יש לך עוד תוספות מעבר לנוהל ואתה רוצה אותן, בוא תגיד לי ואני אביא את העגורן הזה כפי שאתה רוצה.

יואב אלוש: ואז יש כל מיני משחקים – פעם הוא נותן לי, פעם הוא לא מתקשר איתי, לא רוצה לדבר איתי.

היבה יזבק: מה זאת אומרת יש כל מיני משחקים?

יואב אלוש: מכון התקנים לא מוכן לתת לי את ההנחיות להביא מנוף כזה.

יואב אלוש: הוא לא מוכן לתת לי להביא את המנופים אבל מה?

יואב אלוש: למתחרים שלי האחרים, שמביאים את העגורנים ללא בדיקות – 80% מהעגורנים שמגיעים לארץ ללא בדיקות בכלל.

יואב אלוש: לא רק ללא בדיקות, המנופים האלה גם לא עוברים שום זיהוי פה, בארץ.

היבה יזבק: אנחנו תכף נשמע את תגובת מכון התקנים על הדברים האלה.

יואב אלוש: רוב היבואנים בארץ מביאים עגורנים שלא צריכים בדיקות, לא מחויבים בבדיקות, דרך המסלול הירוק.

יואב אלוש: אז אני מבקש לפתוח עוד נתיבים אחרים, עוד מעבדות מאושרות.

יואב אלוש: אין פה שום מומחיות של מכון התקנים.

יואב אלוש: מכון התקנים נשען אך ורק על נוהל, ובנוהל הזה יש מעברות אירופאיות שהוא מסתמך עליהן.

יואב אלוש: אין שום מקצועיות של מכון התקנים, לא צריך שום מקצועיות, אני לא רואה שמכון התקנים מתערב בתאונות עגורנים, אני לא רואה שמכון התקנים מתערב בדברים אחרים.

יואב אלוש: אני לא רואה שמכון התקנים מתערב בעגורנים מסוימים, כשרוב העגורנים שמגיעים במסלול הירוק ללא בדיקות הם מעורבים בתאונות פה, בארץ.

יואב אלוש: הם מעורבים בקריסות, לא רק בתאונות.

יואב אלוש: יותר גרוע מזה?

יואב אלוש: הם מעורבים בקריסות, במיוחד ברוחות.

יואב אלוש: אנחנו יכולים לראות את זה בסקר – היה כנס עגורנים של משרד העבודה ב-2018, ורואים שהמנופים שלא עבדו בדיקות – הם אלה שקרסו ברוחות.

יואב אלוש: זאת אומרת, שהמנופים האלה בכלל לא מתאימים לתקנים בישראל לפי דעתי, והם מכניסים ומאשרים אותם.

יואב אלוש: כל היבואנים הלכו אליהם כי יותר קל להם - -

 << דובר_המשך >> ישראל אסל: לא בודקים אותם.

יואב אלוש: - - לא בודקים אותם, לא בודקים את הזיהוי פה, בארץ.

יואב אלוש: כמעט לא בודקים את הזיהוי בארץ.

יואב אלוש: אני יכול לספר לך על עוד מקרים שגם כשמוציאים זיהוי כזה והעגורן נמצא בזיהוי כפול – זאת אומרת, כשהעגורן מגיע מעל גיל 10 מעבר לנוהל – הם מכשירים אותו.

יואב אלוש: הם בודקים אותו ומכשירים אותו.

היבה יזבק: אז בוא נשמע את התגובה של מכון התקנים.

 << דובר_המשך >> ישראל אסל: עוד משפט אחד חשוב מאוד, ופה אני אומר מילה טובה לחזי שוורצמן, שהוא שוקל את סגירת המסלול הירוק בנוהל עגורני צריח.

 << דובר_המשך >> ישראל אסל: מבחינתו, אני יודע שעמדת משרד העבודה לא ברורה, חלק רוצים, חלק לא רוצים אבל אני חשוב שבסוף, בשורה התחתונה, צריך לסגור את המסלול הירוק כי לא הגיוני שנכנסים לכאן עגורנים שלא עשו שום בדיקה.

 << דובר_המשך >> ישראל אסל: זה כמו שאף אחד פה לא יסכים לנסוע על רכב שלא עבר שום בדיקה ולא עבר טסט.

היבה יזבק: תודה.

יואב אלוש: אם ככה, בשביל מה צריך בכלל את הנוהל?

 << דובר_המשך >> ישראל אסל: לא צריך נוהל.

יואב אלוש: אם הכנסת נוהל, נביא לך רישיונות שהכלי הזה הוא עד 10 ומשרד התחבורה ינפיק את הרישיון.

יואב אלוש: למה צריך בכלל את מכון התקנים אם לא צריך שום בדיקה?

יואב אלוש: אני לא מבין.

היבה יזבק: תכף.

היבה יזבק: חבר הכנסת עופר כסיף, אתה רוצה עכשיו או אחרי שנשמע את מכון התקנים?

עופר כסיף: לא, אני אגיד כמה מילים לפני כי יכול להיות שאולי ירצו גם להגיב על זה: קודם כל, ליבי עם בן והמשפחה.

עופר כסיף: באופן אירוני, אנחנו מציינים היום את היום הבין-לאומי לזכויות אנשים עם מוגבלויות, ואני יודע שנטע הייתה פעילה בנושא.

בן רוטמן: מאוד.

שהועלו עכשיו: בנוסף לזה, יש מנופים ישנים, יש מחסור בפיקוח.

שהועלו עכשיו: לפי המספרים שלפני יש כ-1,500 מנופים ויש 13 בודקים.

שהועלו עכשיו: זה לא נורמלי, חברים, איך אפשר לעבוד ככה בצורה בטיחותית?

שהועלו עכשיו: בנוסף לזה, כשליש מעגורני הצריח שיש בישראל הם בני למעלה מ-30 שנה.

שהועלו עכשיו: אם אנחנו מסתכלים על כל הנתונים האובייקטיביים האלה, קל להבין מה המקור המרכזי לתאונות הנוראיות האלה.

שהועלו עכשיו: יש פה זלזול פושע, הפקרה של העובדים ושל הציבור ככלל, וזה מצב חירום, חברים, זה מצב חירום.

שהועלו עכשיו: וכמו שיודעים במדינה הזאת לפעול במצבי חירום אחרים, שידעו גם לפעול במצב החירום הזה.

היבה יזבק: תודה, עופר.

היבה יזבק: מכון התקנים, נמצא אתנו מר סויסא בזום?

היבה יזבק: בבקשה.

היבה יזבק: אנחנו מבקשים את התייחסותך לסוגיות שעלו כאן, ובמיוחד כל העניין של הבדיקות למנופים שמגיעים לארץ וכל הסוגיות ששמענו.

מיכאל סויסא: אני מהנדס מכונות ובודק עגורנים מעל 25 שנים.

מיכאל סויסא: אני מנהל את התחום במכון התקנים.

מיכאל סויסא: תראו, כמי שחקר תאונות של עגורני צריח ומכיר את הסיבות האמתיות שנובעות כאן, אז חלק מהדברים שנאמרו פה, בוועדה, הם לא מדויקים - -

היבה יזבק: מה זאת אומרת?

מיכאל סויסא: - - וצריך להעמיד דברים על דיוקם.

 << דובר_המשך >> ישראל אסל: עשיתם בדיקות זיהוי או לא עשיתם?

 << דובר_המשך >> ישראל אסל: איפה הבדיקות?

 << דובר_המשך >> ישראל אסל: תראה את הבדיקות.

יואב אלוש: ומה עשיתם לכלים שמצאתם אותם בגיל של יותר מ-12,13 שנה?

יואב אלוש: מה עשיתם לכלים האלה?

יואב אלוש: נתתם להם הכשר בניגוד לנוהל.

מיכאל סויסא: מר אלוש, אני אודה לך אם תאפשר לי לענות ותוכל להתייחס לאחר מכן.

מיכאל סויסא: עגורן צריח, צריך לזכור שמותקן במרכז הערים, וכשעגורן כזה נופל זה פיגוע המוני.

מיכאל סויסא: כולנו מבינים את זה ואני לא מחדש כלום לחברי הוועדה.

מיכאל סויסא: וכדי שהעגורן יהיה בטוח, צריך להבטיח את המשולש הזה: דבר ראשון, שהבטיחות של העגורן, הטיב שלו, יהיה מתאים לתקנים.

מיכאל סויסא: הדבר השני – שתהיה לו מערכת תחזוקה מונעת שוטפת, והדבר השלישי – שמפעיל העגורן לא יביא אותו לקצה היכולת שלו, והוא צריך לדעת את זה.

מיכאל סויסא: שום דבר ממה שאמרנו לא חדש.

מיכאל סויסא: ב-2010, כשאנחנו נכנסנו לתוך התחום הזה, התברר שבמדינת ישראל עגורנים הם בני 40 שנה, עם טכנולוגיות מאוד מיושנות בתפעול שלהם, בבקרה, והיה צריך לעשות איזה שהוא מהלך שיאפשר להצעיר את גיל העגורנים.

מיכאל סויסא: המהלך הזה לא היה יותר פשוט מאשר להתאים את הרגולציה הישראלית למה שקורה באירופה.

מיכאל סויסא: שום דבר ממה שכתוב בנוהל שונה ממה שקורה באירופה.

מיכאל סויסא: אני רק רוצה להגיד לכם שבנוהל רק החמרנו ביחס למה שקורה באירופה.

מיכאל סויסא: מה שעשינו שם זה שלקחנו רק את הקבוצה של הנבחרת של היצרנים שקיימים באירופה, שמאוגדים – מדובר במשהו כמו שמונה יצרנים גדולים באירופה - -

 << דובר_המשך >> ישראל אסל: בניגוד לתקנות.

מיכאל סויסא: - - כשהם מופיעים ומפרסמים כל מיני אזהרות לגבי בעיות שיש שם, והתאמנו את שיטת האישור של העגורנים בישראל כפי שמאשרים באירופה.

מיכאל סויסא: ומה שפה קוראים בטעות "מסלול ירוק" – אין דבר כזה.

מיכאל סויסא: בנוהל לא כתוב מסלול ירוק.

 << דובר_המשך >> ישראל אסל: בדיקות זיהוי - - -

יואב אלוש: יש מסלול ירוק.

יואב אלוש: אתה מטעה את הוועדה, יש מסלול ירוק.

יואב אלוש: אני אוציא את הנוהל ואני אראה פה, בוועדה, את המסלול הירוק.

יואב אלוש: אדון סויסא, אתה מטעה את הוועדה.

אוסאמה סעדי: אדוני, אני לא מרשה, עם כל הכבוד.

אוסאמה סעדי: שמענו אותך, נתת הערה, תן לו להמשיך.

אוסאמה סעדי: בבקשה.

אוסאמה סעדי: מיכאל, בבקשה.

 << דובר_המשך >> ישראל אסל: או שאתם משחזרים את זה עכשיו.

אוסאמה סעדי: ישראל, באמת.

אוסאמה סעדי: אנחנו עכשיו מנהלים את הדיון הזה?

אוסאמה סעדי: אנחנו מדברים באופן כללי.

אוסאמה סעדי: שמענו אתכם, זה נושא מאוד כאוב ואני מבין את המטען שיש למשפחה - -

 << דובר_המשך >> ישראל אסל: זה לא רק למשפחה, זה עוד הרבה אנשים – ארבעה נהרגו ביבנה על כלי שהם אישרו אותו בלנקו.

אוסאמה סעדי: אוקי.

אוסאמה סעדי: מיכאל, מה התשובות שלכם?

אוסאמה סעדי: תן לנו תשובות לשאלות שהועלו כאן.

מיכאל סויסא: אני חוזר ואומר – בנוהל של משרד העבודה, שהמטרה שלו הייתה להצעיר את גיל העגורנים שהיו פה, כפי שציין חבר הכנסת עופר כסיף, הוא ציין שהעגורנים הם בני 30 שנה.

מיכאל סויסא: אז הם היו 40 שנה והיום יש בשוק סך הכל סדר גודל של 30%.

מיכאל סויסא: למה?

מיכאל סויסא: בגלל שהצליחו להיכנס למדינת ישראל עגורנים בני 10 בטכנולוגיות בעשרת מונים יותר טובות.

מיכאל סויסא: אני מניח שהם מקבלים את זה כאיש מקצוע, אני לא אומר את זה כמי שמשווק עגורנים.

מיכאל סויסא: אני מכיר את העגורנים שנבדקו, הם בהרבה יותר טובים מהעגורנים שהיו פה קודם לכן בארץ.

מיכאל סויסא: מי שאמר את מה שאמר פשוט לא מכיר.

מיכאל סויסא: כמי שחקר את התאונות בשנים האחרונות – רוב התאונות הן טעויות אנוש בהרכבה.

מיכאל סויסא: רוב רובן, לא רוב, רוב רובן.

מיכאל סויסא: אני חקרתי את התאונה בבת-ים וחקרתי את התאונה בכפר-סבא ואני יודע שעורך הדין לקח חלק מתוך החומרים שיש בתוך חוות הדעת שלי.

מיכאל סויסא: חקרתי גם ביבנה.

מיכאל סויסא: אי אפשר לערבב.

מיכאל סויסא: כפי שיש תאונות ברכבים, צריך להכיר איך מרכיבים עגורן.

מיכאל סויסא: כשלא יודעים איך להרכיב עגורן, קורות תאונות.

אוסאמה סעדי: אז זאת השאלה – מי בודק איך מרכיבים עגורן והאם ההרכבה היא בהתאם?

מיכאל סויסא: יפה - -

 << דובר_המשך >> ישראל אסל: וכל הכלים שקרסו מהרוח זה גם הרכבה?

 << דובר_המשך >> ישראל אסל: שישה כלים קרסו מהרוח.

 << דובר_המשך >> ישראל אסל: ..

בן רוטמן: אתה אומר שבדקת את העניין של כפר-סבא.

בן רוטמן: מה אתה אומר על כפר-סבא?

אוסאמה סעדי: בן, אנחנו לא ננהל פה את הדיון - -

בן רוטמן: שייתן תשובות.

אוסאמה סעדי: אז אני אומר שמכיוון שהנושא הזה תלוי ועומד, אנחנו שמענו את ישראל ונשמע את מיכאל.

אוסאמה סעדי: אני שואל: איך אתם בודקים, מי בודק ברגע שהעגורן מגיע?

קריאות: בודקים אותו פה.

מיכאל סויסא: - - אנחנו מאפשרים רק לנבחרת של היצרנים - -

אוסאמה סעדי: מיכאל, כשזה מגיע לארץ, מי בודק אותו?

מיכאל סויסא: אנחנו מקבלים את כל המסמכים בהתאם למה שמופיע בדרישת הנוהל.

מיכאל סויסא: על סמך המסמכים האלה אנחנו מוציאים תעודה - -

 << דובר_המשך >> ישראל אסל: אתה בודק או לא בודק?

מיכאל סויסא: - - חשוב מאוד לציין לאחר שנאמר פה קודם, שכל העגורנים נרשמים בפנקס הדגמים לאחר מכן - -

קריאות: - - -

מיכאל סויסא: - - וכל בודק מוסמך שמגיע כל חצי שנה, הוא איננו בודק רק את בטיחות העגורן אלא הוא בודק האם העגורן הספציפי הזה, שהוא בדק, אכן רשום בפנקס הדגמים, ואם הוא איננו רשום בפנקס הדגמים, הוא לא רשאי לאשר את העגורן לשימוש.

אוסאמה סעדי: כמה בודקים יש לכם?

מיכאל סויסא: לא למכון התקנים.

מיכאל סויסא: במדינת ישראל מישהו נקב פה 13 בודקים.

מיכאל סויסא: למיטב ידיעתי המספרים הם סביב המספר הזה, אני לא יודע אם זה 15 - -

אוסאמה סעדי: התפקיד שלכם - -

עופר כסיף: אני אמרתי שיש 13 בודקים מורשים על 1,500 מנופים.

עופר כסיף: אני שואל אותך אם זה נראה לך סביר שיש 13 בודקים על 1,500?

אוסאמה סעדי: אבל זה לא הוא.

קריאות: - - -

מיכאל סויסא: על-פי התקנות, מי שרשאי לבדיקות עגורני צריח על-פי הנוהל זה הטכניון ומכון התקנים.

מיכאל סויסא: אמר מר אסל, ובטעות, ואני מניח שלמרות שהוא רמז פה שמישהו עובד לפי הספר ואחר לא – לטכניון אין שום יכולת כרגע לבצע בדיקה.

מיכאל סויסא: הם עשו בדיקות בעבר, עגורן נפל, זה ברישומים, והם הפסיקו לעסוק בתחום הזה.

מיכאל סויסא: זה לא תחום פשוט ל - -

 << דובר_המשך >> ישראל אסל: זה לא נכון, אתם ביטלתם את הבדיקות - - -

מיכאל סויסא: אני חוזר ואומר - -

מיכאל סויסא: לא, לא.

מיכאל סויסא: אנחנו לא נתבקשנו על-פי הנוהל לבצע בדיקה לאחר ההקמה.

אוסאמה סעדי: אז מתי אתם בודקים?

מיכאל סויסא: אנחנו מתבקשים לבצע בדיקת מסמכים כדי לראות שהיצרן מצהיר על העגורן.

מיכאל סויסא: אנחנו רואים שעל עגורן ישן – ועגורן ישן זה לא יותר מ-10 שנים – מבוצעת בדיקה של סדקים לעגורן, ולאחר שאנחנו מקבלים את כל המסמכים, את הספרות הטכנית ואת ההצהרה של היצרן ואת בדיקת הסדקים – אנחנו מאשרים לעגורן להיכנס לישראל, ולעגורן עצמו אנחנו עושים זיהוי בחצר היבואן.

מיכאל סויסא: לאחר מכן, יש תעודה שיוצאת למשרד העבודה ולמשרד התחבורה, שממנה מקבלים רישיון יבוא.

מיכאל סויסא: העגורן נרשם בפנקס הדגמים, והבודק שעושה בדיקות תקופתיות מזהה שאכן העגורן שהוא בודק מופיע בפנקס הדגמים.

אוסאמה סעדי: הבודק לא שלך, נכון?

אוסאמה סעדי: הוא לא של מכון התקנים.

מיכאל סויסא: לא, לא.

מיכאל סויסא: הוא לא צריך להיות שלי.

מיכאל סויסא: אלה ההנחיות של משרד העבודה, מינהל הבטיחות.

מיכאל סויסא: לא, בנוהל אני לא צריך לעשות את זה.

מיכאל סויסא: על-פי הנוהל אני צריך לבדוק רק שמה שמגיע זה מה שתואם את המסמכים.

אוסאמה סעדי: מסמכים, אבל אתה לא רואה אותו.

אוסאמה סעדי: העגורן לא בנוי, לא מוקם, אז אתה לא יכול לבדוק אם יש סדקים ומה מצבו.

מיכאל סויסא: בוא, שנבין – עגורן צריח, כפי שהתחילו לדבר פה, זה למעשה מערכת של לגו.

מיכאל סויסא: התורן זה לגו.

מיכאל סויסא: מה שבפועל מאפיין את העגורן עצמו זה הזרועות ותא המפעיל, שם יש את הזיהוי.

אוסאמה סעדי: ואתה רואה את החלקים האלה?

מיכאל סויסא: אני לא צריך לראות אותו בגובה כדי לזהות שמה שקיבלתי זה מה - -

אוסאמה סעדי: אתה בודקת אותם פיזית?

אוסאמה סעדי: איפה אתה בודק ואתם פיזית, בבוטקה?

מיכאל סויסא: אני יכול לבדוק אותם או בחצר היבואן, שזה קורה על-פי רוב או באתר הבנייה, אם זה כבר יצא לאתר הבנייה.

מיכאל סויסא: תראו, עגורן צריח, שמעתי ששואלים למה לא בודקים אותו בנמל?

מיכאל סויסא: עגורן צריח זה יכול להיות עשרות של משאיות שיוצאות.

מיכאל סויסא: זה לא משהו קטן ולכן, אי אפשר לבדוק את זה בנמל.

מיכאל סויסא: אני מאשר את המסמכים עוד לפני שהעגורן מגיע לישראל - -

 << דובר_המשך >> ישראל אסל: תודה רבה.

מיכאל סויסא: - - ככה הנוהל מבקש ממני לעשות, אחרת הוא לא יכול לקבל רישיון יבוא.

אוסאמה סעדי: אדון סויסא, אני לא שאלתי אותך על נוהל.

אוסאמה סעדי: יכול להיות שצריך לשנות את הנוהל.

מיכאל סויסא: אני מסביר מה שאני עושה.

מיכאל סויסא: אני בודק את העגורן או באתר או בחצר היבואן אבל לאחר שמאושר לו רישיון יבוא.

אוסאמה סעדי: יש לו רישיון יבוא, הגיע העגורן.

אוסאמה סעדי: על-מנת לראות האם באמת העגורן שהגיע מתאים לרישיון הייבוא והוא בסדר ולא מלפני 100 שנה בניגוד להצהרה – אתה בודק פיזית כל עגורן כזה?

מיכאל סויסא: תראה, אני גם מסתמך על זה שאני מכניס את זה לבדיקת הדגמים והבודק המוסמך בודק.

מיכאל סויסא: לא כל עגורן.

מיכאל סויסא: אני צריך לבדוק מה ההיקפים של הבדיקה הזאת אבל עגורנים, באבי-טיפוס בטוח שאני בודק.

מיכאל סויסא: בדגמים שיש בהם שינוי – אני בטוח בודק.

מיכאל סויסא: בדגמים שחוזרים על עצמם עשרות פעמים ורשומים בפנקס העגורן – אנחנו משאירים לבודק המוסמך לעשות את זה, והוא משווה לפנקס העגורן.

אוסאמה סעדי: אוקי, אני מבקש להעלות את משרד העבודה.

עופר כסיף: אפשר שאלה?

אוסאמה סעדי: כן עופר.

עופר כסיף: אני אשמח לתשובה – אני מסתכל פה על מסמך שהוציא משרד התמ"ת, אגף הפיקוח, ובמפורש מדברים פה על זה שיש עגורני צריח במה שכונה קודם "המסלול הירוק", שהם בכלל לא מופיעים – הנה, לא מסומן – כאילו שיש בדיקה.

עופר כסיף: קריאות

קריאות: הם לא חייבים בבדיקה.

עופר כסיף: הנה, מופיע פה ברובריקה שמסומן מה הכרחי ומה לא, הרובריקה שכתוב "בדיקה לצורך רישום דגם" – זה ריק.

אוסאמה סעדי: מיכאל, יש לך תשובה?

 << דובר_המשך >> ישראל אסל: תאשים את משרד העבודה.

מיכאל סויסא: לא, זה מה שאמרתי – העגורנים שמגיעים מאירופה ויש הצהרת יצרן, זה שווה ערך לשיטה באירופה – לא נדרשת בדיקת אב-טיפוס.

מיכאל סויסא: תראו, מדינת ישראל, בחוק ההסדרים, דרשה ממכון התקנים להתאים את שיטות העבודה למה שקורה באירופה.

מיכאל סויסא: זו לא שיטה שמי שמנסה לצייר אותה כאילו עשו פה איזה "צ'ירקעס", לא.

מיכאל סויסא: ככה עובדים באירופה.

מיכאל סויסא: רבותי, כל מי שמנסה לצייר פה תמונה אחרת – זאת לא התמונה.

יואב אלוש: זה מה שקורה בשטח, אדון סויסא.

מיכאל סויסא: אם אתה תבדוק איך נכנס עגורן לאירופה - -

יואב אלוש: העגורנים שמגיעים לא בגיל שלהם, אתם לא עושים בדיקות זיהוי.

יואב אלוש: אני הבאתי ארבעה עגורנים ולא עשיתם לי פעם אחת בדיקת זיהוי, ביקשתם רק בדיקת טסט בשביל לעשות בדיקה פונקציונאלית.

 << דובר_המשך >> ישראל אסל: ולצד כל הכלים האלה שאתם אישרתם נהרגו פועלים.

יואב אלוש: למה חסמתם את "גרנד קינן"?

יואב אלוש: כמה כלים הוא הכניס וקיבלתם ניירות כפולים?

יואב אלוש: מה עשיתם עם העגורנים האלה?

יואב אלוש: - - - הלכתם לפי הנוהל או שהכשרתם אותם פה, בישראל.

יואב אלוש: הלכתם והכשרתם אותם בישראל.

מיכאל סויסא: סליחה מר אלוש, לפני רגע - -

יואב אלוש: עגורנים בני 15,16 שנה, הכשרתם אותם בישראל.

יואב אלוש: זה מה שקרה.

אוסאמה סעדי: אדוני, אני מבקש ממך.

אוסאמה סעדי: איפה משרד העבודה?

יואב אלוש: אדון סויסא, איך הגעת למסקנה שאין לי כשירות לתחזוקה?

יואב אלוש: בדקת אותי?

יואב אלוש: שאלת אותי או ששאלת את - - - בדקת?

יואב אלוש: ביקשת ממני מסמכים כאלה?

אוסאמה סעדי: סליחה, אני מבקש ממך לא להפריע.

אוסאמה סעדי: אם אתה לא מקבל רשות דיבור אז אני אוציא אותך.

אוסאמה סעדי: אתה לא יכול להשתלט על הדיון.

אוסאמה סעדי: שאלת?

אוסאמה סעדי: ענה?

אוסאמה סעדי: אין לו תשובות?

אוסאמה סעדי: חוסר תשובה זה גם תשובה.

אוסאמה סעדי: אני מבקש לשמוע את משרד העבודה כי אנחנו לקראת סיום.

אוסאמה סעדי: תודה, סויסא.

דוד נגר: אני מנהל תחום כלים טעוני בדיקה במינהל הבטיחות.

דוד נגר: במסגרת התפקיד זה גם נושא של העגורנים למיניהם.

אוסאמה סעדי: שמעת את כל השאלות אז תענה בבקשה על השאלות – מה מצב הרישיונות, מי מאשר, מי בודק, כמה בודקים יש לכם?

דוד נגר: אז רשמתי לי את הדברים, אני אשתדל להתייחס.

דוד נגר: מה שכן, הדיון קצת בלבל אותי כי הוא היה אמור להיות מוכוון לכיוון של מעורבות של מפעילי עגורן בתאונות, ואיפה שהוא התפזרנו להרבה נושאים נוספים שקשורים לאישורי דגמים וכל מיני דברים כאלה, שהם יותר בתהליכים אחרים אבל באופן כללי, ציין את זה גם איל בן ראובן, שבאמת בתקופה האחרונה חזי כאן נותן פוש אדיר בכל הנושא של המענה לכל היבטי הבטיחות באתרי הבנייה, ביניהם כמובן גם בפוקוס על עגורני הצריח, וזה קורה במסגרת של תיקון של תקנות בטיחות בבנייה ובתיקון של התקנות של העגורנאים, שמשפיע השפעה מהותית על כל הנושא של בעלי תפקידים מרכזיים שנכנסים מתחת לאלונקה, אם זה היזם, מהנדסים, מנהלי פרויקטים.

דוד נגר: כל הנושא של תהליכי ההכשרה של העגורנאים, שטופלו במסגרת הקורסים, במסגרת הסטאז'ים.

דוד נגר: כמו שהוא ציין, אנחנו גם הולכים להפחית שם את השהות וגם יותר בפוקוס של מעורבות של בתי הספר, מוסדות ההכשרה.

דוד נגר: כל הנושא של תקנות עגורני צריח, שאנחנו כרגע ממש יושבים על זה - -

אוסאמה סעדי: חזי, חזי - -

דוד נגר: - - עוד מדברים על חברות השירות שיתנו מענה אחזקתי ויוגדרו יבואנים שיתנו מענה שלם לכל הסוגיה הזאת, ואז יש לנו באמת בדומה למעליות, יהיה דבר כזה גם בנושא של עגורני הצריח.

דוד נגר: גם הנושא של החוקים, חוקי העסקת עגורנאים, עם כל הנושא של הרישיונות שטיפלנו.

דוד נגר: אז יש פה באמת פעילות אינטנסיבית בשנה האחרונה ואפילו קצת קודם, שנותנת על זה מענה.

דוד נגר: אפרופו, גם את ההכשרות של בודקי עגורני צריח – ביצענו כאן בשנים האחרונות, אחרי שהרבה שנים לא היה מהלך כזה, העלנו את כמות הבודקים.

דוד נגר: אפשר להגיד ששילשנו אותה בערך מחמישה בודקים פעילים, נכון להיום יש סדר גודל של בין 13-15 פעילים, זה הרבה תלוי גם בביטוחים המקצועיים שיש להם אבל יש סדר גודל של 14,15 פעילים.

דוד נגר: יש אפילו יותר בעלי הסמכה - יש 21 בעלי הסמכה אבל בסופו של דבר, פעילים יש פחות.

דוד נגר: אז ככה שגם בזה שילשנו את כל הפעילות.

דוד נגר: יש פה גם כמה בעלי חברות של עגורנים, אז הם יכולים להגיד כמה קל להם היום לאתר בודק עגורן שיבדוק להם את העגורנים.

דוד נגר: בין השאר - -

אוסאמה סעדי: נגר, נגר, אתה שומע אותי?

דוד נגר: - - כמובן גם - - - בעגורנאים - - - ויש לנו מהלך כזה מאוד מאסיבי.

אוסאמה סעדי: נגר, אתה שומע אותי?

דוד נגר: לאחרונה אנחנו גם עושים מהלך מאוד גדול של פיקוח ואכיפה באתרי בנייה.

דוד נגר: יש גידול משמעותי בכלל בפיקוח באתרי בנייה אבל אנחנו עושים אותו עכשיו גם בפוקוס על עגורני צריח ובכלל, על כלים אחרים טעוני בדיקה שנמצאים באתרי בנייה, וכמובן מטפלים בכל הנושא הזה בכובד ראש.

אוסאמה סעדי: נגר, נגר.

דוד נגר: סליחה?

אוסאמה סעדי: אתה לא שומע אותי כי אנחנו רוצים גם להשחיל כמה שאלות – אמר לנו חזי שוורצמן בישיבה הקודמת שיש בשורה בעניין התקנות והעגורנים והמנופים.

אוסאמה סעדי: דיברת עכשיו על תקנות ותנאי העסקה וכולי.

אוסאמה סעדי: איפה זה עומד מבחינת לוח זמנים?

אוסאמה סעדי: מתי תהיינה תקנות, מתי נקבל את זה?

אוסאמה סעדי: מה הלו"ז?

דוד נגר: מה הלו"ז?

דוד נגר: לגבי תיקון תקנות הבנייה – אנחנו למעשה כרגע יושבים עם הלשכה המשפטית שלנו, להכניס את כל התיקונים והערות הציבור שקיבלנו, להכניס אותם במסגרת התקנות, ומשם זה אמור אחר-כך לעבור כמובן לאישור של משרד המשפטים, ובנהלים הרגילים לוועדה ולכנסת.

דוד נגר: תיקון תקנות העגורנאים – קיבלנו את הערות הציבור.

דוד נגר: יצאה ria, פרסמנו ria וקיבלנו את הערות הציבור, ואנחנו כרגע נמצאים בתהליך של הטמעת הערות הציבור בתקנות, ואחר-כך אנחנו אמורים לפרסם אותן ולהמשיך את התהליך.

דוד נגר: תיקון תקנות עגורני צריח – אנחנו אמורים עד חודש ינואר, פחות או יותר, לפרסם את ה-ria להערות הציבור, ובהמשך 2021 כמובן להטמיע את כל ההערות האלה במסגרת התקנות, ובתהליך הרגיל כמובן גם דרך ועדות הכנסת אז ככה שיש כמה תקנות שהן כבר בתהליך, והן איפה שהוא לקראת 2021 אני מאמין שכבר ייכנסו לשלבים מאוד מוקדמים.

דוד נגר: תקנות הבנייה אמורות להיות מתקדמות יותר, אחר-כך העגורנאים ואחר-כך עגורני צריח.

אוסאמה סעדי: תודה רבה.

 << דובר_המשך >> ישראל אסל: אפשר לשאול אותו שאלה?

אוסאמה סעדי: כן.

אוסאמה סעדי: כן, מר נגר, מה התשובה?

דוד נגר: כל תהליך הבדיקה הזה שדיברנו עליו, מסלול ירוק, לא מסלול ירוק, כמו שנאמר, זה מסלול שלמעשה קיים באירופה, ואצלנו הנוהל לקח והחמיר כי הוא צמצם את כמות החברות שיכולות להביא במסגרת המסלול הירוק, שמתבסס רק על הצהרת יצרן.

דוד נגר: בפועל, הדברים האלה נמצאים כרגע על שולחננו וחזי בוחן את זה, מתוך כוונה, כמו שהוא פרסם, לבטל את המסלול הירוק אבל כרגע עוד לא יצאה החלטה סופית ולכן אני לא רוצה לדבר על זה אבל כמובן שעגורני הצריח, בסופו של דבר, נבדקים על-ידי בודק מוסמך שגם בודק את ההתאמה שלהם, גם ברישיון שהם קיבלו, גם בזה שהם רשומים בפנקס הדגמים, ככל שמדובר כמובן בדגם שלא היה רשום קודם בפנקס הדגמים.

דוד נגר: דובר למה הטכניון כן או לא, רק הטכניון רשום בתקנה ומכון התקנים לא – באופן עקרוני, התקנה עצמה מגדירה שעגורן שמגיע מחו"ל, זאת אומרת שלא יוצא בארץ, אז מפקח העבודה הראשי רושם את הדגם הזה על בסיס תעודה שהוא מכיר בה ממוסד רשמי בחו"ל.

דוד נגר: לכן, באופן עקרוני אין שום מניעה, על בסיס התעודה הזאת מחו"ל, להתנות את זה גם במכון התקנים וזה יוצא ככה גם במסגרת נוהל, שכמובן עבר את האישורים של הלשכה המשפטית שלנו בזמנו.

דוד נגר: הנוהל הזה באמת הביא לממוצע גילאים נמוך יותר – הורדנו בעשור האחרון את ממוצע הגילאים של עגורני הצריח בערך בחמש שנים.

דוד נגר: נכון להיום זה עומד בערך על 20 שנה, הגיל הממוצע של העגורנים, וכמובן זה מביא את החברות גם להוציא מהמאגר שלהם את העגורנים הישנים ולהכניס עגורנים חדשים יותר.

 << דובר_המשך >> ישראל אסל: לא חדשים - - -

דוד נגר: חזי גם דיבר ופרסם שהוא מעוניין להכניס נוהל של ביצוע בדיקות בל"ה (בדיקות לא הורסות) בעגורנים בכלל כי זה היה קיים בעגורני צריח והוא ביקש להכניס את זה, וגם זה כרגע נמצא על שולחננו.

דוד נגר: יש פה באמת מהלכים שבוצעו בשנה-שנתיים האחרונות שהם מאוד אינטנסיביים כדי לתת מענה לכל הצמצום הזה של תאונות העבודה שקיימות.

אוסאמה סעדי: תודה.

אוסאמה סעדי: אנחנו חייבים לסיים עוד כמה דקות.

אוסאמה סעדי: אני מבקש להעלות את דן ורשבסקי, יו"ר ועד ארצי מנופאים.

אוסאמה סעדי: בבקשה, דן.

דן ורשבסקי: שלום לכולם.

דן ורשבסקי: אני רציתי להתייחס לכמה דברים – מדברים פה הרבה על מנופים, על נפילה, על בלאי והכל.

דן ורשבסקי: אני מסכים עם הכל.

דן ורשבסקי: בסופו של דבר, צריך לבדוק מי עובד על המנוף.

דן ורשבסקי: למה?

דן ורשבסקי: כי בן אדם מקצועי שעבר הכשרה כמו שצריך – הבן אדם הזה יידע לזהות את התקלות ובואו אני אגיד לכם, שהמצב לא טוב גם עם זה שאישור כמות בודקים גדולה.

דן ורשבסקי: מאשרים הרבה מנופים לא תקניים.

דן ורשבסקי: נס שלא נופלים מנופים, ואני אומר לכם את זה מהשטח.

דן ורשבסקי: מנופאים יכולים לגלות את התאונות.

דן ורשבסקי: ממה זה נובע?

דן ורשבסקי: חוסר הכשרה.

דן ורשבסקי: אנחנו רואים הרבה תאונות עם המנוף כתוצאה מהפעלה לא נכונה.

דן ורשבסקי: מכשירים הרבה מאוד מנופים ללא סאטז', זה רק חתימות, והאיש לא מקצועי.

דן ורשבסקי: בנוסף לזה, מי שמכשיר אותם בגלל כל הבלגן הזה לא יודעים את הסדר, המכללה עושה מיונים, אין מקום מעשי לעשות את זה ומי שמפעיל את הכל זה חברות כוח אדם שקיבלו אישור כביכול להיות כוח אדם ייעודי למנופאי אבל מה קורה בפועל?

דן ורשבסקי: הם פושעים, ואני אומר לכם את זה, שיתבעו אותי – הם פושעים.

דן ורשבסקי: הם עושים עבירות, תופסים אותם ומחדשים להם את הרישיון והם אלה שמכשירים את המנופאים, והמנופאים האלה, שהכל נעשה תחת חתימה ותחת זיופים, לא יודעים לזהות את התקלה.

דן ורשבסקי: אני יודע שאם המנוף תקול והתקינו אותו תקול – אני זה מי שעולה עליו.

דן ורשבסקי: אני עולה לעבוד עליו אבל אם אני הוכשרתי כמו שצריך, אז אני יודע גם לבדוק האם יש תקלה כי אני התחנה הסופית.

דן ורשבסקי: אני אחרי הבודק, אני מזהה את התקלות ואומר לבודק.

דן ורשבסקי: לא שהבודק בא – אני אומר לכם שרוב הבודקים, זאת "פשלה", הם מאשרים מנוף שעובד בין קווי מתח חשמלי, ואנחנו מגלים את זה, המנופאים.

דן ורשבסקי: אנחנו נלחמים בכל התופעה הזאת, אנחנו האינסטנציה האחרונה שבודקת את כל ה"פשלות" שעושים בדרך.

אוסאמה סעדי: אז היום כל אחד יכול להיות מנופאי?

אוסאמה סעדי: אין הכשרה?

אוסאמה סעדי: אין תעודה?

דן ורשבסקי: יש הכשרה עיונית של 160 שעות במכללות.

אוסאמה סעדי: זה הכל?

דן ורשבסקי: פתחו מכללות, נתנו אישורים למכללות להציף את השוק אבל האנשים האלה, אין להם מקום לעשות סטאז'.

דן ורשבסקי: מה שקורה, בסופו של דבר, שמי שיכול לחתום על עבודה מעשית לכל מנופאי שנכנס לשטח – זה כל מנופאי מעל שנה.

דן ורשבסקי: זהו.

דן ורשבסקי: זה הסאטז' שלו, טסט.

דן ורשבסקי: - -

אוסאמה סעדי: מה עם הגיל?

דן ורשבסקי: - - יש טסטרים במדינת ישראל שעושים את המבחן המעשי, שהוא אפילו לא יודע מי יושב שם למעלה ועושה לו את הטסט, האם זה המנופאי האמתי או זה שמתלמד?

דן ורשבסקי: לא יודעים כי כל השיטה דפוקה ובנוסף לזה, מי שדוחף את כל התעשייה הזאת ועושה על זה הכי הרבה כסף, זה חברות כוח אדם עברייניות שיש להן גישה גם למכללות.

אוסאמה סעדי: תודה, דן.

דן ורשבסקי: אז חבר'ה, אנחנו צריכים הכשרה, ואני לא מסכים עם איל בן ראובן שזה חייב להיות דרך - - - ויושב פה מאיר בן דוד – חבר'ה, חברות כוח אדם מכשירות מנופאים בזיופים.

דן ורשבסקי: יותר מכך, הן פושעות והן עוברות על החוקים והן קיבלו אישורים להפעיל את המנופים האלה.

דן ורשבסקי: הן לא מקצועיות.

דן ורשבסקי: בשנתיים האחרונות כמות אדירה של - - - כמעט קטלניות - - -

אוסאמה סעדי: תודה.

אוסאמה סעדי: אנחנו חייבים לסיים.

אוסאמה סעדי: תודה.

דן ורשבסקי: - - אם לא תטפלו בזה, אנחנו לקראת אסון.

אוסאמה סעדי: תודה, תודה.

אוסאמה סעדי: אלון, בבקשה.

אלון מאורי: רציתי לשאול איך בן אדם שהוא גם מנופאי וגם בעל המנוף חזר לעבוד?

אוסאמה סעדי: אנחנו נבדוק את זה.

 << דובר_המשך >> ישראל אסל: שתי הנקודות שצריך לשים עליהן את הדגש כדי למנוע את התקנות: 1.

 << דובר_המשך >> ישראל אסל: משרד העבודה צריך להחליט שיש שתי מעבדות והוא פעם מקבל בדיקה של זאת ופעם של זאת, כדי שהחלוקה בבדיקות של העגורנים יתחלקו בין הטכניון למכון התקנים כדי שלא יהיה מונופול.

אוסאמה סעדי: תודה.

אוסאמה סעדי: כן, מאיר.

מאיר שמש: אני רוצה להתייחס לנקודה שדיבר עליה דן ורשבסקי – יש פה עניין שאנחנו לא שומעים את זה בתקשורת אבל כל יום יש כמעט תאונה.

מאיר שמש: יותר ממה שיש הרוגים, יש תאונות כל יום, ופעמיים ושלוש ביום כמעט תאונה, ואני אתן דוגמה: דיברנו קודם על האתת, שהוא לפעמים סיני והמנופאי רוסי והפועל ערבי.

מאיר שמש: אנדרלמוסיה שלמה.

מאיר שמש: בגלל שאין הכשרה למנופאים, הם נצמדים לפיגום.

מאיר שמש: ומה קורה כשהמנוף נצמד לפיגום?

מאיר שמש: הוא יכול בשניות, מישהו לא שם לב, אין אתת למעלה, השרשרת נתפסת בפיגום ומפילה אותו, מפילה את העובדים שעל הפיגום.

מאיר שמש: בנושא של העגורן והפיגום – יש את זה בתקנות ובהוראות היצרן של הפיגומים, שאסור להעמיס על הפיגום ציוד מהמנוף.

מאיר שמש: מותר רק בין 200 ל-300 שקילו.

מאיר שמש: מה שצריך לעשות, ואמרתי את זה גם למשרד העבודה בתקופה שלפני חזי, כשהיינו במשרד העבודה, אני לא זוכר את מי שקדם לחזי, הממלא מקום – להקים מגדלי אקרו צמוד לפיגום, שלא קשורים לפיגום, שחס וחלילה אם קורה אסון זה נופל לבד ולא עם האנשים שעל הפיגום.

אוסאמה סעדי: תודה מאיר, אנחנו חייבים לסיים.

אוסאמה סעדי: תודה למשפחת רוטמן שבאתם והשמעתם את הזעקה שלכם.

אוסאמה סעדי: כמובן שכולנו משתתפים בצערכם.

אוסאמה סעדי: אנחנו נבדוק את העניין המשפטי מאחר ויש ערר אבל בהחלט, אנחנו נבקש הבהרות בעניין הזה של מה שקרה שם וכל הדברים האלה.

אוסאמה סעדי: באמת מתבררת ומתחוורת תמונה מאוד-מאוד קשה והפקרות בהפעלת עגורנים וכל התהליך של הבאה ורישוי.

אוסאמה סעדי: מאוד לא מקובל עלי שמשרד התחבורה לא התייצב כאן היום כי הוא נותן את האישורים האלה.

אוסאמה סעדי: אני מבקש מענת, מנהלת הוועדה, שנפנה למשרד התחבורה ונבקש נתונים – כמה עגורנים יש, כמה היתרים יש, כמה רישיונות יש?

אוסאמה סעדי: אם באמת המצב הקיים הוא עדין שבערך 40%,50% מהעגורנים עובדים בלי רישיונות, זה מאוד-מאוד חמור ואי אפשר להשלים עם מצב כזה.

אוסאמה סעדי: זה בעצם כמו רכב שנוסע בכביש ואין לו היתר – הוא מיד היה מקבל דוח ומורד מהכביש.

אוסאמה סעדי: אני מבקש ממחלקת המחקר והמידע לעדכן את הדוח שנעשה ב-2017, לעדכן את זה ל-2020.

אוסאמה סעדי: אנחנו מבקשים ממשרד העבודה שיעדכנו אותנו מתי התקנות האלה יהיו מוכנות בעניין העגורנים ומה שהודיע לנו היום הנציג נגר, ומה שהודיע בישיבות הקודמות חזי שוורצמן, שאנחנו נקיים דיון על התקנות האלה.

אוסאמה סעדי: אני מבקש שבישיבה הבאה נעשה סיור במכללה שנותנת הכשרות מקצועיות לפועלי בניין פלסטינים, שנלך ונתאם את הביקור הזה בשבוע הבא או בשבוע שאחרי, תתאמו את זה.

אוסאמה סעדי: תודה רבה לכם.

אוסאמה סעדי: הישיבה נעולה.